Harold Osborn

Harold Osborn (født 13. april 1899 i Butler, Illinois, død 5. april 1975) var en amerikansk friidrettsutøver.

Osborn forbedret sin personlige rekord i høydehopp fra 1,83 i 1920 til 1,99 i 1923. I en konkurranse i  Urbana, Illinois 27. mai 1924 satte han verdensrekord to ganger. Han klarte 2,025 i første forsøk som var ny verdensrekord og han forbedret rekorden til 2,038 som han klarte i andre forsøk i samme konkurranse. 
Osborn ble olympisk mester da han vant høydekonkurransen under OL 1924 i Paris med et hopp på 1,98 foran landsmannen Leroy Brown med 1,95. På tredjeplass kom Pierre Lewden fra Frankrike med høyden 1,92.

Han deltok også i friidrett under Sommer-OL 1928 i Amsterdam, men havnet der på en 5.-plass.

Osborn ble også olympisk mester i tikamp med ny verdensrekord.

OL-medaljer 
 1924  Paris -  Gull i friidrett, høydehopp  USA
 1924  Paris -  Gull i friidrett, tikamp  USA

Referanser

Eksterne lenker 
 

Høydehoppere fra USA
Mangekjempere fra USA
Medaljevinnere under Sommer-OL 1924
Deltakere for USA under Sommer-OL 1924
Friidrettsutøvere under Sommer-OL 1924
Deltakere for USA under Sommer-OL 1928
Friidrettsutøvere under Sommer-OL 1928
Olympiske mestere for USA
Personer fra Montgomery County i Illinois
Verdensrekordsettere i friidrett